CELEX: 32016R1934
Language: lv
Date: 2016-11-04 00:00:00
Title: Komisijas Īstenošanas regula (ES) 2016/1934 (2016. gada 4. novembris), ar ko koko alkiltrimetilamonija hlorīdu (ATMAC/TMAC) apstiprina par 8. produkta veida biocīdos lietojamu esošu aktīvo vielu (Dokuments attiecas uz EEZ )

5.11.2016   
            
            
               LV
            
            
               Eiropas Savienības Oficiālais Vēstnesis
            
            
               L 299/42
            
         KOMISIJAS ĪSTENOŠANAS REGULA (ES) 2016/1934
   (2016. gada 4. novembris),
   ar ko koko alkiltrimetilamonija hlorīdu (ATMAC/TMAC) apstiprina par 8. produkta veida biocīdos lietojamu esošu aktīvo vielu
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2012. gada 22. maija Regulu (ES) Nr. 528/2012 par biocīdu piedāvāšanu tirgū un lietošanu (1) un jo īpaši tās 89. panta 1. punkta trešo daļu,
   tā kā:
   
               (1)
            
            
               Ar Komisijas Deleģēto regulu (ES) Nr. 1062/2014 (2) izveidots to aktīvo vielu saraksts, kuras jānovērtē, lai lemtu par to apstiprināšanu lietošanai biocīdos. Koko alkiltrimetilamonija hlorīds (ATMAC/TMAC) ir iekļauts minētajā sarakstā.
            
         
               (2)
            
            
               Koko alkiltrimetilamonija hlorīds (ATMAC/TMAC) saskaņā ar Eiropas Parlamenta un Padomes Direktīvas 98/8/EK (3) 16. panta 2. punktu ir novērtēts lietošanai biocīdos, kuri pieder pie 8. produkta veida “koksnes konservanti”, kas aprakstīts minētās direktīvas V pielikumā un attiecīgi atbilst 8. produkta veidam, kurš aprakstīts Regulas (ES) Nr. 528/2012 V pielikumā.
            
         
               (3)
            
            
               Par kompetento novērtētājiestādi tika izraudzīta Itālija, un 2007. gada 20. novembrī un 2010. gada 10. jūnijā tā iesniedza novērtējuma ziņojumus kopā ar saviem ieteikumiem.
            
         
               (4)
            
            
               Saskaņā ar Deleģētās regulas (ES) Nr. 1062/2014 7. panta 2. punktu, ņemot vērā kompetentās novērtētājiestādes secinājumus, Biocīdu komiteja 2016. gada 14. aprīlī formulēja Eiropas Ķimikāliju aģentūras atzinumu.
            
         
               (5)
            
            
               Saskaņā ar minēto atzinumu 8. produkta veida biocīdi, kas satur koko alkiltrimetilamonija hlorīdu (ATMAC/TMAC), varētu atbilst Direktīvas 98/8/EK 5. panta prasībām, ja attiecībā uz to lietošanu tiek ievērotas noteiktas specifikācijas un nosacījumi.
            
         
               (6)
            
            
               Tāpēc ir lietderīgi koko alkiltrimetilamonija hlorīdu (ATMAC/TMAC) apstiprināt lietošanai 8. produkta veida biocīdos ar noteikumu, ka tiek ievērotas noteiktas specifikācijas un nosacījumi.
            
         
               (7)
            
            
               Pirms aktīvo vielu apstiprina, būtu jāpaiet saprātīgi ilgam laikam, lai ieinteresētās personas varētu veikt jauno prasību izpildei nepieciešamos sagatavošanās pasākumus.
            
         
               (8)
            
            
               Šajā regulā paredzētie pasākumi ir saskaņā ar Biocīdu pastāvīgās komitejas atzinumu,
            
         IR PIEŅĒMUSI ŠO REGULU:
   1. pants
   Koko alkiltrimetilamonija hlorīdu (ATMAC/TMAC) apstiprina par aktīvo vielu lietošanai 8. produkta veida biocīdos ar noteikumu, ka tiek ievērotas pielikumā noteiktās specifikācijas un nosacījumi.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2016. gada 4. novembrī
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 167, 27.6.2012., 1. lpp.
   
   
      (2)  Komisijas 2014. gada 4. augusta Deleģētā regula (ES) Nr. 1062/2014 par darba programmu visu to esošo aktīvo vielu sistemātiskai pārbaudei, kuras satur Eiropas Parlamenta un Padomes Regulā (ES) Nr. 528/2012 minētie biocīdi (OV L 294, 10.10.2014., 1. lpp.).
   
      (3)  Eiropas Parlamenta un Padomes 1998. gada 16. februāra Direktīva 98/8/EK par biocīdo produktu laišanu tirgū (OV L 123, 24.4.1998., 1. lpp.).
   
      PIELIKUMS
      
                  Vispārpieņemtais nosaukums
               
               
                  
                     IUPAC nosaukums
                  Identifikācijas numuri
               
               
                  Aktīvās vielas minimālā tīrības pakāpe (1)
                  
               
               
                  Apstiprināšanas datums
               
               
                  Apstiprinājuma beigu datums
               
               
                  Produkta veids
               
               
                  Īpaši nosacījumi
               
            
                  Koko alkiltrimetilamonija hlorīds (ATMAC/TMAC)
               
               
                  
                     IUPAC nosaukums:
                  koko alkiltrimetilamonija hlorīds
                  EK Nr.: 263-038-9
                  
                     CAS Nr.: 61789-18-2
               
               
                  96,6 % (masas)
               
               
                  2018. gada 1. maijs
               
               
                  2028. gada 30. aprīlis
               
               
                  8
               
               
                  Lai attiecībā uz biocīdiem saņemtu atļauju, jāizpilda šādi nosacījumi:
                  
                              1)
                           
                           
                              produkta novērtēšanā īpašu uzmanību pievērš tām ekspozīcijām (“iedarbībai”), riskiem un iedarbīgumam, kuri saistīti ar katru atļaujas pieteikuma aptverto lietojuma veidu, bet kuri Savienības līmeņa novērtējumā par aktīvās vielas risku nav aplūkoti;
                           
                        
                              2)
                           
                           
                              ņemot vērā attiecībā uz novērtētajiem lietojuma veidiem apzinātos riskus, produkta novērtēšanā īpašu uzmanību pievērš:
                              
                                          a)
                                       
                                       
                                          rūpnieciskajiem un profesionālajiem lietotājiem;
                                       
                                    
                                          b)
                                       
                                       
                                          attiecībā uz koksni, kas pastāvīgi tiks pakļauta laikapstākļu iedarbībai – augsnei un pazemes ūdeņiem;
                                       
                                    
                        
                              3)
                           
                           
                              ņemot vērā attiecībā uz augsni, virszemes un pazemes ūdeņiem identificētos riskus, atļauto produktu marķējumā un attiecīgā gadījumā arī to drošības datu lapās norāda, ka rūpniecisko vai profesionālo uzklāšanu veic norobežotā zonā vai uz cietas ūdensnecaurlaidīgas pamatnes ar aizsargsienu un ka tikko apstrādātu koksni pēc apstrādes glabā zem nojumes un/vai uz cietas ūdensnecaurlaidīgas pamatnes, lai nenotiktu tieša noplūde augsnē vai ūdenī, un ka jebkādas produkta lietošanā radušās noplūdes savāc atkārtotai izmantošanai vai likvidēšanai.
                           
                        
            
         (1)  Šajā slejā norādītā tīrības pakāpe ir saskaņā ar Regulas (ES) Nr. 528/2012 89. panta 1. punktu veiktajā novērtēšanā izmantotās aktīvās vielas minimālā tīrības pakāpe. Ja ir pierādīts, ka aktīvā viela tirgū laistajā produktā ir tehniski līdzvērtīga novērtētajai aktīvajai vielai, tās tīrības pakāpe var būt gan tāda pati, gan citāda